**Қазақстан Республикасының**

**Премьер-Министрі**

**А.Ә. Смайыловқа**

**«2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кедендік аймақтың кедендік рәсімі мәселелері жөніндегі келісімге өзгерістер енгізу туралы хаттаманы ратификациялау туралы» Қазақстан Республикасы Заңының жобасы туралы» Қазақстан Республикасының Үкіметі қаулысының жобасына**

**ТҮСІНДІРМЕ ЖАЗБА**

**1. Жобаны әзірлеуші мемлекеттік органның атауы**

Қазақстан Республикасы Индустрия және инфрақұрылымдық даму министрлігі.

**2. Тиісті нормативтік құқықтық актілерге, Қазақстан Республикасы ратификациялаған халықаралық шарттардың нормаларына, сондай-ақ Қазақстан Республикасы қатысушысы болып табылатын халықаралық ұйымдардың шешімдеріне, Үкімет пен Кеңсе басшылығының хаттамалық және өзге де тапсырмаларына сілтеме жасай отырып, жобаны қабылдаудың негізі және/немесе оны қабылдау қажеттілігінің басқа да негіздемесі**

Қазақстан Республикасы Премьер-Министрінің орынбасары Б.Сұлтановтың 2022 жылғы 30 сәуірдегі №12-11/14-57 тапсырмасына сәйкес.

**3. Жоба бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есептеулер, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны қабылдау қаржылық шығындарды қажет етпейді.

**4. Жоба қабылданған жағдайда болжанатын салдарлар**

Жобаны қабылдау теріс әлеуметтік-экономикалық және/немесе құқықтық салдарларға әкеп соқтырмайды.

**5. Нақты мақсаттар, күтілетін нәтижелердің мерзімі**

Жобаны қабылдаудың мақсаты 2014 жылғы 29 мамырдағы Еуразиялық экономикалық одақ туралы шарттың, сондай-ақ 2017 жылғы 11 сәуірдегі Еуразиялық экономикалық одақтың Кеден кодексі туралы шарттың ережелеріне сәйкес, 2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар мәселелері жөніндегі келісімге және еркін кедендік аймақтың кедендік рәсіміне өзгерістер енгізу туралы хаттаманы ратификациялау болып табылады.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер**

1) «Кеден одағының кедендік аумағындағы еркін (арнайы, ерекше) экономикалық аймақтар және еркін кедендік аймақтың кедендік рәсімі мәселелері жөніндегі келісімді ратификациялау туралы"2010 жылғы 30 маусымдағы Қазақстан Республикасының Заңы;

2) «2014 жылғы 29 мамырдағы Еуразиялық экономикалық одақ туралы шартқа Армения Республикасының қосылуы туралы шартты ратификациялау туралы» 2014 жылғы 24 желтоқсандағы Қазақстан Республикасының Заңы;

3) «2014 жылғы 29 мамырдағы Еуразиялық экономикалық одақ туралы шартқа Қырғыз Республикасының қосылуы туралы шартты, 2014 жылғы 29 мамырдағы Еуразиялық экономикалық одақ туралы шартқа өзгерістер енгізу туралы хаттаманы және Еуразиялық экономикалық одақтың құқығына кіретін жекелеген халықаралық шарттарды ратификациялау туралы» 2015 жылғы 2 тамыздағы Қазақстан Республикасының Заңы; 2014 жылғы 29 мамырдағы Еуразиялық экономикалық одақ туралы шартқа Қырғыз Республикасының қосылуы, сондай-ақ 2014 жылғы 29 мамырдағы Еуразиялық экономикалық одақ туралы шартты, Еуразиялық экономикалық одақтың құқығына кіретін жекелеген халықаралық шарттарды және Қырғыз Республикасының 2014 жылғы 29 мамырдағы Еуразиялық экономикалық одақ туралы шартқа қосылуына байланысты Еуразиялық экономикалық одақ органдарының актілерін Қырғыз Республикасының қолдануы жөніндегі шарттар мен өтпелі ережелер туралы хаттаманы ратификациялау туралы»;

4) «Еуразиялық экономикалық одақтың Кеден кодексі туралы шартты ратификациялау туралы» 2017 жылғы 13 желтоқсандағы Қазақстан Республикасының Заңы.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдаудың немесе қолданыстағы актілерге өзгерістер және/немесе толықтырулар енгізудің талап етілетінін көрсету) не ондай қажеттіліктің болмауы**

Заңнаманы кейіннен жобаға сәйкес келтіру қажеттілігі жоқ.

**8. Халықаралық шартты ратификациялау қажеттілігі туралы ақпарат**

Не требуется.

**9. Қазақстан Республикасы Премьер-Министрі Кеңсесінің Басшысы мен Қазақстан Республикасы Байланыс және ақпарат министрінің бұйрығымен бекітілген 2011 жылғы 20 мамырдағы «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаларды және оларға материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі**

Рұқсат етіледі.

**10. Жобаны мемлекеттік органның интернет-ресурсында (веб-сайтта, интернет-порталда, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны)**

Жоба Қазақстан Республикасы Индустрия және инфрақұрылымдық даму министрлігінің www.miid.gov.kz интернет-ресурсында 2022 жылғы \_\_\_\_\_\_ маусымда орналасқан \_\_\_\_\_\_ МБ.

Жоба 2022 жылғы \_\_\_\_\_ маусымда ашық нормативтік құқықтық актілердің (e-gov) интернет-порталында орналасқан.

**11. Тауарларды сатуға, көрсетілетін қызметтерге немесе зияткерлік меншік құқықтарына қатысты жобаны, сондай-ақ әлеуметтік мәні бар қаулының жобасына баспасөз релизін орналастыру туралы ақпарат уәкілетті мемлекеттік органдардың интернет-ресурстарында орналастырылады**

Талап етілмейді.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**13. Үкіметтің актісін қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептемелер**

Талап етілмейді.

**14. Қазақстан Республикасының Ұлттық кәсіпкерлер палатасының және кәсіпкерлік субъектілерінің аккредиттелген бірлестіктерінің сараптамалық қорытындыларымен келіспеудің дәлелденген себептері**

Талап етілмейді.

**Қазақстан Республикасының**

**Индустрия және инфрақұрылымдық**

**даму министрі Қ. Өскенбаев**